GiliGold/VAD_KnessetCorpus huggingface dataset:
נורית יכימוביץ כהן:
     השלכה שנייה של הסטטוס המיוחד של נהגים פלסטינים ביהודה ושומרון היא שאין בעצם סנקציות טובות כלפי הנהגים האלה שעוברים עבירות תעבורה, כי למרכז לגביית קנסות אין סמכות לפעול כלפיהם
שמעון סולומון:
למה?
נורית יכימוביץ כהן:
זה עניין של חקיקה
נורית יכימוביץ כהן:
 אני לא אכנס לזה כאן
נורית יכימוביץ כהן:
 בכל מקרה המרכז לגביית קנסות מסר לנו שאין להם סמכות לפעול כלפי הנהגים הפלסטינים שקיבלו קנסות, אם הם לא משלמים את הדוח, ורובם לא משלמים את הדוח
נורית יכימוביץ כהן:
 אפשר להפעיל עליהם לחץ מסוים לשלם את הקנסות שלהם אם מגיעים לקבל שירות במינהל האזרחי, אבל לא כולם מקבלים לזה
הר מלך:
ואשרות עבודה אולי?
נורית יכימוביץ כהן:
אפשר להתנות אישור כניסה לישראל
צבי ידידיה סוכות:
מה זה אפשר? יש החלטת ממשלה להתנות
נורית יכימוביץ כהן:
נכון, וזאת ההזדמנות שבאמת אפשר להפעיל עליהם את הסנקציה הזאת, אבל לא כולם מגיעים לקבל שירות
נורית יכימוביץ כהן:
 השורה התחתונה של כל זה היא שבערך שלושה רבעים מהקנסות של נהגים פלסטינים לא משולמים
נורית יכימוביץ כהן:
 נתונים יותר מדויקים אפשר למצוא במסמך שנמצא באתר הממ"מ וגם בפורטל הוועדה
הר מלך:
את אומרת שאין שום כלי של אכיפה ושל הרתעה
נורית יכימוביץ כהן:
האכיפה גם חלקית
שמעון סולומון:
תיכף אנחנו גם נשמע את משטרת ישראל ונוכל להבין טיפה יותר
שמעון סולומון:
 כרגע נשמע את הנתונים, מה יש לנו כרגע על השולחן
נורית יכימוביץ כהן:
הנתון הוא שנכון לסוף שנת 2021 הצטברו יותר מ-400,000 דוחות שלא שולמו ובתוכם יושבים 275 מיליון שקלים
שמעון סולומון:
400,000 ממתי?
נורית יכימוביץ כהן:
במצטבר עד לסוף 2021 הצטברו 400,000 דוחות שלא שולמו
נורית יכימוביץ כהן:
 יושבים בהם 275 מיליוני שקלים
נורית יכימוביץ כהן:
 זה בערך שלושת רבעי מהקנסות בשוטף שלא משולמים
נורית יכימוביץ כהן:
 אני יודעת שנציגי המשטרה נמצאים כאן אבל אני רוצה להגיד מאוד בקצרה כמה דברים שלמדנו מהמשטרה וגם מדוח מבקר המדינה בנוגע לפעילות המשטרה
נורית יכימוביץ כהן:
 למדנו על מצוקת כוח אדם ומצוקת ציוד כמו לדוגמה רכבים ממוגני ירי או אפודי מגן, שלפי דוח מבקר המדינה פגי תוקף במחוז, וגם למדנו מהמשטרה שיש צורך בהתחשבות באכיפת עבירות תעבורה במקביל למצב הביטחוני
נורית יכימוביץ כהן:
 עוד דבר מעניין שלמדנו על פעילות המשטרה זה שאין פעילות של משטרת התנועה הארצית ביהודה ושומרון
נורית יכימוביץ כהן:
 בעצם מדובר פה בפעילות של את"ן ש"י בלבד, שאז המשאבים למטרות אכיפת תעבורה הם יותר מצומצמים
הר מלך:
אמרת התחשבות
נורית יכימוביץ כהן:
המשטרה צריכה לנתב את כוח האדם לאזן בין צרכי הביטחון לצרכי התעבורה, ואז הם מחליטים לפי השיקולים בשטח לאן הם מנתבים בעצם את כוח האדם
נורית יכימוביץ כהן:
      לסיום אני רוצה להזכיר כמה נקודות שקשורות לכלי הרכב של הפלסטינים
נורית יכימוביץ כהן:
 מספר גדול של כלי רכב שהם בעצם לא רשומים אצל השלטונות בישראל
נורית יכימוביץ כהן:
 מדובר על שיעור גבוה, לא ידוע בדיו כמה, של רכבים לא תקינים
נורית יכימוביץ כהן:
 מפעילות של ניידות של משרד התחבורה, שהן מעטות דרך אגב, אנחנו יודעים שיש שיעור גבוה של כלי רכב שנמצאו שהם חייבים לרדת מהכביש מיידית
יגאל כהן:
השם שלהם זה משטובות
נורית יכימוביץ כהן:
מדובר גם על משטובות, אבל לא רק משטובות, גם כלי רכב שהם בעצם - - -
קריאה:
אין מכוני טסטים
נורית יכימוביץ כהן:
כמו שעוצרים בכל כבישי ישראל רכבים לבדיקה ואפשר להחליט להוריד אותם בגרירה או לתת להם יממה אחת לתיקון של ליקויים חמורים
נורית יכימוביץ כהן:
 השיעור של הרכבים הפלסטינים שהם לא תקינים וחייבים לרדת מהר מהכביש, מייד או לתקן תוך יממה הוא גבוה פי כמה מהשיעור המקביל אצל ניידות שפעלו בשאר המחוזות בישראל, וספציפית לגבי המשטובות אנחנו יודעים על החלטה של המשטרה לפעילות מוגברת, אז נכון למועד שבו כתבנו את המסמך, בעצם לפני שנה, ראינו תגבור של הורדת משטובות מהכביש אבל בטח המשטרה תספר על זה יותר
יגאל כהן:
ההחלטה הייתה לגרוס אותם לפני שהם עוברים ליו"ש
יגאל כהן:
 זו הייתה ההחלטה בדיון שהיה פה עם מיכאל ביטון
נורית יכימוביץ כהן:
אבל יש גם את הנושא של תפיסת משטובות - - -
יגאל כהן:
שלא יעבירו משטובות
יגאל כהן:
 שמשטובות בכלל לא יגיעו - - -
נורית יכימוביץ כהן:
אלה עיקרי הדברים
נורית יכימוביץ כהן:
 המסמך המלא באתר הממ"מ
נורית יכימוביץ כהן:
 תודה
הר מלך:
היושב-ראש, היה איזשהו פתרון
הר מלך:
 צריך פשוט לממש אותו
שמעון סולומון:
כן, אני יודע
שמעון סולומון:
 חלק מהפתרונות כבר הגיעו אליי עוד קודם לכן, אבל בואו נשמע את גורמי המקצוע כדי שננכיח את הדברים בצורה מדויקת ונתחיל עכשיו לעבור סעיף-סעיף כדי לראות איך אנחנו באמת משנים את זה
שמעון סולומון:
 המשטרה
איציק שרעבי:
טוב, אז אני אפתח
איציק שרעבי:
 אני קצין את"ן של מחוז ש"י
איציק שרעבי:
 רק לסבר פה את האוזן, סך הכול 18 ניידות עם 53 שוטרים על 1,600 קילומטר כביש, ואתם מבינים את הגודל, מה שראיתם פה
איציק שרעבי:
 מבחינת דוחות, סך הכול 62,000 דוחות ניתנו שנה שעברה
גלעד קריב:
מה הפרופורציות למול יתר מחוזות המשטרה?
איציק שרעבי:
מפקד המחוז ביקש להכפיל את האת"ן המחוזי כדי לתת מענה הולם לכל מה שקורה, אבל כרגע זה המצב עם 18 ניידות
גלעד קריב:
אני רוצה כדי להבין
גלעד קריב:
 למשל מחוז דרום עם הרבה פחות אוכלוסייה
גלעד קריב:
 כמה ניידות?
יגאל כהן:
שמינית, זה המספר הנכון
שמעון סולומון:
בוא נשמע את המשטרה
שמעון סולומון:
 חבר הכנסת קריב שואל שאלה נכונה
שמעון סולומון:
 אותן 18 ניידות, מה היחס לאותו סדר גודל של אוכלוסייה, גודל שטח?
איציק שרעבי:
יש פה נציג של אגף התנועה עצמו, אז הוא יוכל לתת את המענה, לא אני
איציק שרעבי:
 אני אמון על מחוז ש"י
איציק שרעבי:
 בכל מקרה מבחינת היחס, היחס מאוד נמוך
שמעון סולומון:
הוא לידך
שמעון סולומון:
 אתה יודע להגיד?
יהודה קייסי:
שלום רב, אני אמנם מאגף התנועה אבל התפקיד שלי זה ראש חוליית מערכות מידע
שמעון סולומון:
יש לך את המידע הזה?
יהודה קייסי:
לא כרגע
בועז טופורובסקי:
אדוני היושב-ראש, לי יש את המידע
בועז טופורובסקי:
 בערך זה שליש מהניידות שקיימות במחוז שטח דומה במדינת ישראל, אבל גם השליש הזה הוא היה אמור להיות פי שלוש, זאת אומרת יש בערך עשירית מכמות הניידות שנדרשות במחוז יהודה ושומרון
שמעון סולומון:
יש פה נתונים שזורקים
שמעון סולומון:
 אני אשמח שהמשטרה תיתן נתון מדויק של הדבר הזה, אם אפשר לבדוק את הנושא הזה
יגאל כהן:
יש את זה במצגת
יגאל כהן:
 אני יכול להקל עליך
שמעון סולומון:
אני יודע שיש לך במצגת
יגאל כהן:
יש שם נתונים גם של המשטרה
שמעון סולומון:
אוקיי, אז אני רוצה לשמוע מהמשטרה מה הוא היחס
שמעון סולומון:
 משם נוכל להגיע לפתרון אחר כך
שמעון סולומון:
 אנחנו רוצים להבין מה המשטרה אומרת, מה היחס של ניידות לתא שטח כזה, לכמות אזרחים ביהודה ושומרון כדי שנבין מה הוא הפתרון בהמשך
יגאל כהן:
יש נתון אחד לגבי המשטרה
יגאל כהן:
 לפני בערך שנה כשהיה פה את הדיון הייתה הנחיה של מנכ"ל המשרד לביטחון פנים לגיוס ל-1,000 שוטרים
יגאל כהן:
 בפורום הזה נשאלה השאלה כמה מתוכם ליו"ש
יגאל כהן:
 הוא אמר אפס
יגאל כהן:
 ואז הוא אמר לא, אני נותן אפס כי 80% הולך למגזר הערבי, ואז הסברתי לו שמרבית המגזר הערבי רק גר ביו"ש
יגאל כהן:
 2
יגאל כהן:
5 מיליון ערבים גרים ביהודה ושומרון
יגאל כהן:
 הנתון הכי מטעה את המערכת, ואתם תיראו את זה במצגת, שבמחוז יו"ש רשומים 475,000 תושבים
יגאל כהן:
 במחוז יו"ש יש 3 מיליון תושבים ולכן זה מעוות את הכול
יגאל כהן:
 אתה רוצה? אפשר להעלות את המצגת ואז יהיה לך יותר קל לנתח
איציק שרעבי:
בכל מקרה קצת נתונים
איציק שרעבי:
 מתחילת השנה יש לנו 21 הרוגים
איציק שרעבי:
 אני לא עושה הפרדה בין פלסטיני ליהודי, זה לא משנה
איציק שרעבי:
 כל הרוג זה הרוג
איציק שרעבי:
 שנה שעברה היה 55 הרוגים סך הכול באיו"ש
איציק שרעבי:
 הייתה לנו ישיבה עם האלוף ושם נשאלתי איזה קטע צריך באמת כדי לנסות למגר את התופעה הזאת? התופעה זה התמונות שפה ראיתם בסרטונים
איציק שרעבי:
 אתם רואים את המציאות הקשה
איציק שרעבי:
 גם אנחנו בניידות סמויות שאנחנו נוסעים, עוקפים אותנו כמו מטורפים
איציק שרעבי:
 אמרתי לו, תן לי את האפשרות להשבית את הרכב ולקחת את הרישיון הנהיגה גם בעקיפה שהיא ללא סיכון
איציק שרעבי:
 הוא נתן לי את הצו הזה, צו אלוף, ובעצם מנובמבר כשהתחלתי לאכוף אותו, אנחנו מדברים על 1,000 כלי רכב בפועל שלקחתי לפלסטינים
איציק שרעבי:
 זה צו רק על הפלסטינים, דרך אגב, שלקחתי והשבתי
איציק שרעבי:
 צריך פה להגיד את האמת, הבעיה שלנו באכיפה, שרוב הפלסטינים לא משלמים
איציק שרעבי:
 בעצם העניין שאתה לוקח את האוטו וכבר משבית לו אותו, וכדי לקבל אותו חזרה הוא צריך לשלם, אז זה אקט הרתעתי שהוא יחשוב פעמיים אם הוא יבצע אכיפה
איציק שרעבי:
 גם 1,000 זה לא מספיק
איציק שרעבי:
 אני מספר 1 בארץ בהפעלת רחפנים ומסוקים כדי לבצע את המשימה הזאת
איציק שרעבי:
      עוד תופעה מדהימה שיש לנו פה זה המהירויות המטורפות שיש לנו פה וגם ראיתם בסרטונים
איציק שרעבי:
 לדוגמה, כביש 1 לכיוון ים המלח
איציק שרעבי:
 את האכיפה אני מתחיל מ-150 למרות שמותר 90, ואני מספר 1 בארץ בנושא חילוטים
איציק שרעבי:
 ברגע שאוטו עבר את ה-205 קמ"ש, אני לוקח לו את האוטו בפועל ואני מחלט אותו
הר מלך:
150?
איציק שרעבי:
אני מתחיל את האכיפה - - -
שמעון סולומון:
מי קובע את זה?
איציק שרעבי:
אני כקצין את"ן מחוזי
שמעון סולומון:
למה 150?
איציק שרעבי:
כי אם אני אתעסק עם העבירות היותר נמוכות, אז אני אתעסק בכלל לא בעיקר, ואני רוצה להתעסק ברצידיביסטים
שמעון סולומון:
כלומר, אני יכול לנסוע חופשי שם
איציק שרעבי:
אני מתעסק ברצידיביסטים
צבי ידידיה סוכות:
המהירות המותרת שם היא 90?
איציק שרעבי:
90, כן
איציק שרעבי:
אז אני מתחיל ב-150
שמעון סולומון:
לא הגיוני
צבי ידידיה סוכות:
60 קמ"ש מעל המותר
איציק שרעבי:
ברגע שאני מגיע ל-205 קמ"ש זה בעצם המהירות שאני יכול לחלט את האוטו, למכור לו את האוטו
הר מלך:
רק ב-205?
איציק שרעבי:
אני תופס ב-205, ב-210 וב-220
צבי ידידיה סוכות:
כמה כאלה היו מעל 205? יש לך נתון?
איציק שרעבי:
אין לי כרגע את הנתון אבל היו, לכן היו חילוטים ומיליון שקל בעצם חולטו
איציק שרעבי:
 דרך אגב, מיליון שקל זה 25% מהחילוטים של כלל המחוז
איציק שרעבי:
 אין שום מקום בארץ, תנועתי, שעושה את זה החילוטים האלה
הר מלך:
אדוני, למה החלטתם שזה רק מ-205?
איציק שרעבי:
זה לא אנחנו, זה מדיניות אגף התנועה
איציק שרעבי:
 זה החלטה שלהם
איציק שרעבי:
 אני בעצם מונחה על ידי אגף התנועה הארצי
הר מלך:
אתה מבין שגם במהירויות פחותות בהרבה יש סכנת חיים וסיכון חיי אדם
איציק שרעבי:
אני מסכים איתך אבל בסוף אני עובד תחת אגף התנועה שהוא בעצם המנחה המקצועי
הר מלך:
אני מבינה שאתה לא הכתובת, אבל אני אומרת שזה משהו שצריך לתת עליו את הדעת
איציק שרעבי:
עם הכלים שיש לי, איתם אני מתמודד כדי לנסות ולהוריד את התאונות
איציק שרעבי:
 אנחנו עובדים בקשב רב מאוד עם ראשי המועצות פה
איציק שרעבי:
 יש לנו פה קבוצה מסודרת
איציק שרעבי:
 עם הכלים הקטנים שיש לנו מנסים לעשות את המיטב
איציק שרעבי:
 לעיתים מצליחים ולעיתים לא אבל זאת המציאות
צבי ידידיה סוכות:
איציק, הנוהל הוא כל יו"ש או רק בכביש 1, ה-150 וה-205?
איציק שרעבי:
ה-205 זה בעיקר בכביש 1 בגלל הירידות ושני מסלולים לכל כיוון
איציק שרעבי:
 גם בכביש 60 תפסנו מהירויות גבוהות
צבי ידידיה סוכות:
ההנחיה של 150 להחרים, 205 לחלט - - -
איציק שרעבי:
ה-205 זה בכל ארץ, זה לא משנה באיזה כביש
צבי ידידיה סוכות:
אוקיי, ומעל 150 להחרים זה בכל יו"ש?
איציק שרעבי:
זה לא החרמה
איציק שרעבי:
 לגבי חילוט זה מ-205
איציק שרעבי:
 אחרי הפחתה זה 200 קמ"ש
צבי ידידיה סוכות:
ומעל 150?
איציק שרעבי:
150, אני עושה לו שימוע ועושה לו השבתה, לא חילוט
צבי ידידיה סוכות:
צו אלוף, אתה משתמש בו במקרים של מהירות מופרזת?
איציק שרעבי:
לא, צו אלוף שניתן זה עקיפות על פס לבן
איציק שרעבי:
 בעצם אם תסתכלו על הנתונים, רוב התאונות באיו"ש זה בעיקר בעקיפות ובמהירויות
שמעון סולומון:
ראינו גם בסרטונים עכשיו
איציק שרעבי:
נכון
יגאל כהן:
תאונות חזיתיות פי שניים מהממוצע בישראל
איציק שרעבי:
 גם צריך להגיד את האמת, שיש פה את הנושא של התשתית
איציק שרעבי:
 איפה שהכביש הוא דו סטרי, באופן טבעי יש יותר התנגשויות חזיתיות
איציק שרעבי:
 איפה שהכביש, יש את ההפרדה באמצע והוא שני מסלולים, פחות אתה רואה את זה
איציק שרעבי:
 בתוך הקו הירוק, ושם הייתי מפקד מתנ"א מרכז, אתה פחות רואה את זה מאשר באיו"ש
איציק שרעבי:
 רוב כבישי איו"ש זה כבישים שהם דו סטריים
איציק שרעבי:
 המשמעות לחזיתיות הוא מאוד גבוה וזה מה שקורה
איציק שרעבי:
 בקו הירוק רוב הכבישים הם בעצם עם הפרדה ואתה לא רואה את התאונות החזיתיות
איציק שרעבי:
 תאונה חזיתית, המשמעות יותר הרוגים ויותר פציעות קשות
שמעון סולומון:
 עוד מישהו מהמשטרה? אני אומר שוב, הזמן קצר
שמעון סולומון:
 יש לנו 20 דקות
שמעון סולומון:
 חשוב לי לשמוע את האנשים, במיוחד את אלה שלא דיברו
שמעון סולומון:
 אני מבקש להיות ממוקדים וקצרים כדי שנוכל באמת לשמוע את כולם
שמעון סולומון:
 זה לא נושא שאפשר לגמור אותו בישיבה אחת
שמעון סולומון:
 אנחנו נעשה מספר ישיבות אבל ננכיח את הסוגיות
שמעון סולומון:
      חבר הכנסת טופורובסקי
בועז טופורובסקי:
אדוני היושב-ראש, כיושב-ראש ועדת המשנה לבטיחות בדרכים אני רוצה להתייחס למה שקורה ביהודה ושומרון
בועז טופורובסקי:
 קודם כל בואו נתחיל במשהו כללי
בועז טופורובסקי:
 מדינת ישראל לא עובדת ולא פועלת כראוי בכל נושא בטיחות בדרכים
בועז טופורובסקי:
 תאונות הדרכים נתפסות כאן מעין גזירת גורל, מה שזה ממש לא
בועז טופורובסקי:
 עם פעילות נכונה של המדינה אפשר להציל חיים, ואם זה נאמר על כלל המדינה, ביהודה ושומרון זה הפקרות
בועז טופורובסקי:
 אנשים יודעים שהם יכולים לעשות מעשים שיצילו חיים, והם הולכים לישון טוב בלילה ולא עושים את המעשים האלה, כי אני לא יודע למה, משום מה החיים שם פחות שווים לאיזה מישהו
בועז טופורובסקי:
     דיברו כאן המשטרה על 18 ניידות
בועז טופורובסקי:
 יש 250 ניידות במדינת ישראל
בועז טופורובסקי:
 היה צריך להיות 600 עוד ב-2017, אבל אנחנו ב-2023, יש 250 ורק 18 הן בתוך יהודה ושומרון, זאת אומרת גם היחס לפי גודל של השטח וגם היחס לפי כמות האנשים הוא פשוט בדיחה
בועז טופורובסקי:
 גם אם מסתכלים על יהודה ושומרון כאילו יש שם חצי מיליון איש, אין שם חצי מיליון איש, יש שם 3 מיליון אנשים כשמתוכם 2
בועז טופורובסקי:
5 מיליון איש, הם לא סופרים את רשויות החוק של מדינת ישראל
בועז טופורובסקי:
 אם נותנים להם דוח הם לא משלמים ולא קורה להם כלום
בועז טופורובסקי:
 אם נוסעים באוטו שאם אני אסע איתו, אז אני אלך לבית משפט ויעמידו אותי לדין
בועז טופורובסקי:
 להם לא יעשו כלום
בועז טופורובסקי:
 הם יודעים שאין משטרה אז הם לא עושים כלום
בועז טופורובסקי:
      מי שצעיר וחי וגדל במדינת ישראל, לא ביהודה ושומרון, יודע שאין מערב פרוע
בועז טופורובסקי:
 יש מזרח פרוע במרחק של נסיעה של בין 20 דקות לשעה, תלוי איפה גרים
בועז טופורובסקי:
 יש מקומות שאפשר לעשות תחרויות בכבישים, אפשר לנסוע איך שבא, לא צריך לשים חגורה
בועז טופורובסקי:
 מהירות? אפשר לבדוק מה המהירות המרבית של האוטו, שלא נדבר בכלל על פסי הפרדה וכל הדברים האלה
בועז טופורובסקי:
 אפשר לעשות את כל מה שרוצים
בועז טופורובסקי:
 כל החלומות הפרועים והמסוכנים שיש למישהו במדינת ישראל, הוא לא צריך לחשוב על איזה מקום אקזוטי שנמצא
בועז טופורובסקי:
 הוא פשוט צריך לקחת את האוטו, לעלות על כביש 5 ולבחור איפה לרדת
בועז טופורובסקי:
 זה הסיפור ושם הוא יכול לעשות מה שהוא רוצה
בועז טופורובסקי:
 להגיד שלא יודעים את זה או מכירים זה פשוט ביזיון
בועז טופורובסקי:
 לא סתם יש פי ארבע יותר תאונות דרכים, ואני אומר את זה בלשון המעטה כי יש הרבה תאונות דרכים שהן לא נספרות
בועז טופורובסקי:
 אני לא מדבר על הפלסטינים שאף אחד לא סופר אותם, אבל לא משנה, תאונה של בני אדם זה בני אדם, אבל הם מסכנים גם את אזרחי ישראל
בועז טופורובסקי:
 הם מסכנים ועושים את זה
בועז טופורובסקי:
      מה שראיתם כאן זה לא איזה משהו שבטעות מצאו
בועז טופורובסקי:
 אני לא נוסע הרבה ביהודה ושומרון
בועז טופורובסקי:
 לא היה פעם אחת שנסעתי ולא ראיתי כאלה דברים
בועז טופורובסקי:
 לא היה פעם שנסעתי או ביקור אחד שעשיתי ולא ראיתי פניות מסוכנות, צמתים לא מרומזרים, שלטים שהם עקורים, רמזורים שמישהו גנב אותם, מקומות שיש אולי תאורה אבל אין כלום כי גנבו את החוטים ואת החשמל ואת המנורות ואת הכול
בועז טופורובסקי:
 מדברים כאן על כל מיני בעיות, אבל אף אחד לא שם על הסיפור הזה
בועז טופורובסקי:
      דיברו כאן על ניידות
בועז טופורובסקי:
 דיברו כאן על הסטטיסטיקה שלא בודקים ולא עושים לפי הפלסטינים
בועז טופורובסקי:
 דיברו שאין מצלמות כי מה זה יעזור מצלמות? אפשר רק חלק לצלם, חלק לא
בועז טופורובסקי:
 מה זה אומר? היום מתו אנשים וימותו עוד היום
בועז טופורובסקי:
 היום לא נגמר, היום עוד בחיתוליו
בועז טופורובסקי:
 כשיש 250 מיליון שקל בקנסות שלא משלמים, ואת זה אף אחד לא מדבר
בועז טופורובסקי:
 בוא ניקח את זה מהרשות הפלסטינית
בועז טופורובסקי:
 בוא נקזז להם שזה יכאב להם, שהם יעשו את האכיפה
בועז טופורובסקי:
 אף אחד על זה לא מדבר, אז ימשיך להיות כל הבלגאן
בועז טופורובסקי:
      כשוועדת הכלכלה התכנסה בינואר 2022 ונתנה הנחיות, הן לא בוצעו
בועז טופורובסקי:
 כשוועדת הכלכלה התכנסה ביוני 2022, נתנה הנחיות וכולם הבטיחו, הן לא בוצעו, מול המשטרה, מול הסטטיסטיקה, מול משרד התחבורה, מול הרלב"ד
בועז טופורובסקי:
 כשהרלב"ד יבוא ויגיד, יש כאן את מנכ"ל הרלב"ד, שיש 80 מיליון שקל לכל יהודה ושומרון, אז הוא גם יגיד לכם שזה לא מספיק
בועז טופורובסקי:
 מה זה 80 מיליון שקל? תעשו צומת אחת נגמר הכסף
בועז טופורובסקי:
 זה מראה שאף אחד לא סופר אותם
בועז טופורובסקי:
 אני אשמח שגם נעשה את זה אולי במשותף, לטפל בזה בוועדת המשנה, אבל אם לא יהיה משימה, ביצוע ומי שלא מבצע את זה, ייקח וייתן את הדין על זה, אז אנשים ימשיכו למות סתם, ללא ערך, ללא כבוד, ללא מטרה, ללא תכלית ביהודה ושומרון
שמעון סולומון:
     יש לנו ארבעה דוברים
שמעון סולומון:
 אני חייב שיהיו קצרים, ממוקדים, שלוש דקות כל לאחד כדי שנשמע את האנשים כאן, וגם יושב-ראש ועדת חוץ וביטחון ירצה גם לומר כמה דברים כאן
צבי ידידיה סוכות:
תודה אדוני היושב-ראש
צבי ידידיה סוכות:
 אני רוצה לספר לך על משפחת מעודד שבחנוכה שנה שעברה נסעה לבית של ההורים שלה מהיישוב רבבה ליישוב ברוכין שבשומרון
צבי ידידיה סוכות:
 מתקרבים לכיוון מודיעין עילית, נוסעים בכביש משפחה שלמה, מגיע רכב, שני צעירים ערבים, עושים פרסה במקום שאסור להם עם משטובה נכנסים ברכב של המשפחה
צבי ידידיה סוכות:
 הודיה ושני הילדים, הללי וטוב ראי מוצאים את מותם במקום הזה
צבי ידידיה סוכות:
 לצערי זה לא המקרה היחיד
צבי ידידיה סוכות:
 ביהודה ושומרון כמו שנאמר, כאן יש בערך פי שלושה הרוגים מאשר בשאר חלקי הארץ
שמעון סולומון:
פי ארבע אמרו פה
צבי ידידיה סוכות:
אני מכיר פי שלוש
צבי ידידיה סוכות:
 אוקיי, פי ארבע, וזה לא מגיע סתם
צבי ידידיה סוכות:
 נתחיל מהשורש
צבי ידידיה סוכות:
 אין לנו שום פיקוח, וכאן אני מפנה לסגן - - - לשמוע אחרי זה מה כן הם עושים, מה קורה בטסטים ברשות הפלסטינית, שמשם מגיע הנתון שרוב הרכבים בכלל לא תקינים
צבי ידידיה סוכות:
 אין לנו אכיפה מה תהליך קבלת רישיונות הנהיגה ברשות הפלסטינית, שבסוף בן אדם שיוצא לכביש ונוסע עם רכב, אין לנו מושג איך הוא קיבל את הרישיון הזה בכלל
צבי ידידיה סוכות:
 אין כמעט דוחות כמו שנאמר כאן, וגם מי שמקבל דוחות, לא משלם את הדוחות האלה ואין לו דרך אפילו לשלם את הדוחות האלה כמו שהיה בדוח של הממ"מ, והדבר הזה הוא בר תיקון
צבי ידידיה סוכות:
     אני חושב שמשטרת ישראל ואת"ן ש"י עושים את העבודה שלהם מצוין, בסוף במסגרת הכלים הקטנים שיש להם, אבל אני חושב שאנחנו צריכים לתת להם כלים ליצוק, שיהיה להם כלים הרבה יותר רחבים ביהודה ושומרון, הרבה יותר ניידות והרבה יותר אמצעים לאכוף את הדבר הזה
צבי ידידיה סוכות:
 יש החלטת ממשלה לא לאפשר לאנשים שיש להם דוחות תנועה להיכנס לישראל
צבי ידידיה סוכות:
 הדבר הזה לפי הדוח של הממ"מ לא קרה
צבי ידידיה סוכות:
 לפי מבקר המדינה לא קרה ואני כן אשמח לשמוע מה התקדם עם הדבר הזה
צבי ידידיה סוכות:
     עכשיו נעבור שנייה לנושא הביטחון
צבי ידידיה סוכות:
 אני רוצה לספר פה סיפור על שכן שלי, בחור בשם מאיר שלפני שבוע וחצי נסע בכביש ליד שבי שומרון
צבי ידידיה סוכות:
 מאחוריו הוא פתאום מזהה רכב בצבע אפור מנסה לעקוף אותו והוא פתאום רואה מהרכב הזה מישהו מוציא חצי גוף מהרכב עם אקדח
צבי ידידיה סוכות:
 הוא מזהה את זה והוא מנסה איכשהו להתחמק, נכנס לנתיב הנגדי, נוסע במלוא המהירות
צבי ידידיה סוכות:
 ברוך השם לא הייתה משטרה לעצור אותו
צבי ידידיה סוכות:
 הוא מצליח להתחמק מהרכב הזה
צבי ידידיה סוכות:
 המקרה הזה הגיע לידיעת צה"ל
צבי ידידיה סוכות:
 הוא כמובן דיווח, אבל לא שמו מחסומים באזור ועכשיו אותו רכב, אין לי מושג אם הוא נתפס או לא נתפס, אבל אנחנו יודעים שיש כל מיני חוליות שמנסות לרצוח יהודים באזור הזה ואין מחסומים
הר מלך:
צבי, יש לנו מידי שבוע ירי על הציר, ירי במרחב זה נקרא
הר מלך:
 זה מושג חדש
צבי ידידיה סוכות:
רוב הפיגועים האלה מתבצעים באותה צורה
צבי ידידיה סוכות:
 יוצאים מחבלים מתוך האזור הזה, כאילו משכם ועד ג'נין
צבי ידידיה סוכות:
 זה שטח שהוא אקס טריטוריה, לא נמצא שם צה"ל
צבי ידידיה סוכות:
 אין מחסום
צבי ידידיה סוכות:
 הם יוצאים, מבצעים את הפיגוע וחוזרים לשטח הזה, והשאלה היא כאן מה העמדה של צה"ל לפני שהם ידברו בעניין הזה של המחסומים
צבי ידידיה סוכות:
 האם זה עמדה שלהם מקצועית לא לשים מחסומים או שזה עמדה פוליטית שמגיעה מלמעלה, שלא רוצים להרגיז את הרשות הפלסטינית או משהו כזה? תודה רבה
שמעון סולומון:
 יש לנו את ליעד קייקוב מעמותת אור ירוק? היא פה?
קריאה:
יצאה
גלעד קריב:
עכשיו הדיון הוא על בטיחות בדרכים, נכון? הדיון על בטיחות בדרכים צריך להיעשות על סמך נתונים, ניתוח עומק
שמעון סולומון:
יש נתונים
שמעון סולומון:
 גם הממ"מ הציגו וגם הציגו המשטרה
שמעון סולומון:
      מי כבודו?
ארז קיטה:
אני ארז, מנכ"ל הרלב"ד
ארז קיטה:
 סך הכול הרלב"ד בחודשים האחרונים עשתה עבודת מטה מאוד עמוקה ויסודית בנושא של בטיחות בדרכים ביהודה ושומרון יחד עם אשכול ונציגי מועצת יש"ע
ארז קיטה:
 כשאנחנו מדברים על תאונות דרכים, זה לא רק תשתיות ואכיפה, זה גם הסברה וחינוך
ארז קיטה:
 את כל המעטפת הזאת צריך לעשות
ארז קיטה:
 זה גם נהגים, נפגשתי עם מרכז חוסן, נהגים שחוו חרדות מיידוי אבנים והם חרדתיים בנהיגה ובהחלט יש לזה השלכה בבטיחות בדרכים
ארז קיטה:
 הכנו תוכנית שהיא כוללת
ארז קיטה:
 אנחנו בשבוע הבא מציגים אותה למשרד התחבורה כנדרש
ארז קיטה:
 היא כוללת גם נושא של תשתיות, גם חינוך, גם הסברה, גם אכיפה
ארז קיטה:
 נפגשנו עם כל הצוותים המקצועיים כולל ראמ"ה ואנחנו ערוכים עם תוכנית סדורה ומוכנה
ארז קיטה:
 אנחנו נציג אותה לגורמי המקצוע במשרד התחבורה וננסה לקדם אותה
ארז קיטה:
 היא תוצג פה או בוועדת המשנה לבטיחות בדרכים, להיכן שתחליטו, אתם חברי הכנסת
ארז קיטה:
 אנחנו את העבודה המקצועית מבחינתו סיימנו
גלעד קריב:
יש דיאלוג ביניכם לבין גורמים ברשות הפלסטינית?
ארז קיטה:
כן, יש גורמי מקצוע גם אצלי ברשות
ארז קיטה:
 נמצא פה ניצן, הוא מנהל האזור, וגם מנהל המרחב לשעבר אבי אזולאי ומיכל שמשי, וכמובן קמ"ט תחבורה
ארז קיטה:
 גם בנושא פרסום, כשאנחנו מתייחסים לפרסום אנחנו גם עושים הסברה לנהגים הפלסטינים, בהחלט
שמעון סולומון:
 ישראל
ישראל אפריאט:
בוקר טוב לכולם, אני דרג מקצועי
ישראל אפריאט:
 חשוב לי לשמוע אתכם
ישראל אפריאט:
 קודם כל אני קמ"ט תחבורה
ישראל אפריאט:
 אצלי יש ישראלים ופלסטינים
ישראל אפריאט:
 אין ישראלים או פלסטינים
ישראל אפריאט:
 זה ישראלים ופלסטינים
ישראל אפריאט:
 אני מהווה נציג של משרד התחבורה המינהל האזרחי אבל אני כפוף לראש מינהל אזרחי
ישראל אפריאט:
      אנחנו בשלוש השנים האחרונות, סיימנו לפני שנה וחצי
ישראל אפריאט:
 עשינו עבודה יסודית של שלוש שנים ברמה של תחזיות כבישים ל-2050, ברמה של סקרים, ספירות תנועה, מודל מחשובי שהוא הגיע מאירופה והוא בוא נאמר המודל החמישי שהוקם במדינת ישראל, והשתלבנו במודל הארצי
ישראל אפריאט:
 אנחנו עכשיו ביישור קו עם מדינת ישראל
ישראל אפריאט:
 הנתונים קיימים
ישראל אפריאט:
 המודל הזה הפיק בדיוק מה צריך
ישראל אפריאט:
 אני חושב שבתחום יו"ש הדיונים מול האוצר היו מאוד קלים
ישראל אפריאט:
 מה צריך, תתקצב, לכן לדעתי החלק של יו"ש, עבודה יסודית שנמשכה שלוש שעות כולל עם השרה
ישראל אפריאט:
 ראתה, כולם ראו
ישראל אפריאט:
 לא היו מילים
ישראל אפריאט:
 אפס הערות
ישראל אפריאט:
 רמת דיוק של 84 במודל זה נחשב
ישראל אפריאט:
 יצא לנו 85
ישראל אפריאט:
4
ישראל אפריאט:
 זה אומר שאנחנו עם תוכניות סדורות, מסודרות
ישראל אפריאט:
 אני שמח
ישראל אפריאט:
     תיראו, אני חייב להגיד משהו לכולם, בייחוד לבחור שחבל שהלך
ישראל אפריאט:
 אם אני הייתי חושב כמוהו ומרים ידיים, כנראה - - -
ישראל אפריאט:
 אנחנו התחלנו במצב לפני תשע שנים שלא היו תמרורים באיו"ש
ישראל אפריאט:
 לאכיפה לא יכולת
ישראל אפריאט:
 לא היה תמרורים
ישראל אפריאט:
 אנחנו לא ויתרנו
ישראל אפריאט:
 עשינו מהלך שלצערי המשטרה לא רוצה לעשות אותו דבר, או עד היום מתמהמהת
ישראל אפריאט:
 הדבר הראשון שעשיתי זה פשוט לקחת את כבישי איו"ש, להכניס אותם לנתיבי ישראל
ישראל אפריאט:
 מי מטפל בבין-עירוני בישראל? נתיבי ישראל
ישראל אפריאט:
 ראש המינהל עלה איתי
ישראל אפריאט:
 עלינו לדן הראל
ישראל אפריאט:
 דבר ראשון העברנו את כל כבישי איו"ש לאחריות נתיבי ישראל כמו במדינת ישראל
ישראל אפריאט:
 ישראל זו מדינה שעובדת נכון ולדעתי זה צריך להיות גם ביהודה ושומרון
ישראל אפריאט:
 מאותו רגע ראו עבודות ביהודה ושומרון
ישראל אפריאט:
 אותו דבר לדעתי צריך להיות גם בחלק האכיפתי
ישראל אפריאט:
 רק מחוז יו"ש, זה מה שהייתי
ישראל אפריאט:
 הכבישים הבין-עירוניים שייכים למחוז יו"ש
ישראל אפריאט:
 לי לא היה סיכוי כקמ"ט, מנהל מחוז להוציא כמו במחוזות אחרים
ישראל אפריאט:
 ברגע שהשתלבתי זה כבר מתחלק, לא צריך לריב
שמעון סולומון:
זה קיים כרגע מה שאתה אומר?
ישראל אפריאט:
כבישים בין-עירוניים ביהודה ושומרון הם באחריות נתיבי ישראל, גם ביו"ש וגם בישראל
ישראל אפריאט:
 נכנסנו לפרויקט שלוקחים אחריות כבישים
ישראל אפריאט:
 הובילה אותו קרן טרנר
צבי ידידיה סוכות:
זה נכנס גם במערבלים של משרד התחבורה
הר מלך:
כן, אבל זה תשתיתי, זה לא האכיפתי
שמעון סולומון:
כן, הוא מדבר כרגע על תשתית
ישראל אפריאט:
אני רוצה להקשיב לך
ישראל אפריאט:
 אני מצטער, מכובדיי, אני דרג מקצועי ואני לא מסוגל גם
צבי ידידיה סוכות:
ישראל, תצטנע
שמעון סולומון:
הוא דרג מקצועי
ישראל אפריאט:
בהיבט שלי התוכנית הזאת שאנחנו הפקנו ממנה רשימת פרויקטים ואתם ראיתם את זה עכשיו בפרסום מלפני שבועיים, זה לא בא מכלום או מי צועק, מקבל
ישראל אפריאט:
 נגמר
ישראל אפריאט:
 זה על בסיס עבודה יסודית
ישראל אפריאט:
 כעסו עליי ראשי ההתיישבות
ישראל אפריאט:
 שלוש שנים הם לא נכנסו לחדר
ישראל אפריאט:
 רק גורמי מקצוע היו בחדר בכוונה, בכדי שלא יהיה רעשים, שזה ייצא מה צריך, תן לי לקבל
ישראל אפריאט:
 אני דוגל בלהגיד אמת ולעבוד קשה
ישראל אפריאט:
 תגיד את האמת, זה היתרון שלי
צבי ידידיה סוכות:
ישראל, רק שאלה אחת
צבי ידידיה סוכות:
 ההרוגים הפלסטינים, איך אתם סופרים אותם במערבלים?
ישראל אפריאט:
סוכות, אני אתן לך, ויושב פה מנכ"ל הרלב"ד
ישראל אפריאט:
 גם הוא יודע
ישראל אפריאט:
 זה כבר טופל ב-2015
ישראל אפריאט:
 התוכנית הזאת ומה שתוקצב עכשיו ייתן מענה לתאונות דרכים
ישראל אפריאט:
 יש התייחסות של גורמי ביטחון בתוכנית
ישראל אפריאט:
 אנחנו מינהל אזרחי, מן הסתם אני כפוף לראמ"ה
ישראל אפריאט:
 איכות חיים תחבורתית והתוכנית זאת גם צופה פני עתיד, תחבורה ציבורית, למדיניות שקיימת גם במדינת ישראל
ישראל אפריאט:
      הבעיה שלי, יש שלוש סוגיות, גם זה לא משנה
ישראל אפריאט:
 אתם רואים 205, 105
ישראל אפריאט:
 תחבורה יבנה תשתיות למהירויות כאלה? עוד ביהודה ושומרון אין שוליים
ישראל אפריאט:
 רוצים 205 להתחיל לאכוף? אנחנו עושים תשתיות
ישראל אפריאט:
 מי שעדיין לא מאמין, שייסע באיו"ש, שיגיד לי איפה לא עובדים
ישראל אפריאט:
 שיספר לי
ישראל אפריאט:
 עזבו, אין סיפורים, יש מראה עיניים, וציר 55 נכנס לפרויקטים, עובדים עכשיו
ישראל אפריאט:
      אכיפה, אני חייב שלושה דברים
ישראל אפריאט:
 יש שתי חלופות, או שממ"ז בא, מקבל
ישראל אפריאט:
 לא מבקש
ישראל אפריאט:
 מבקש, ביקשו קודמיו, לא הצליחו